Alcàsser celebra l'arribada dels Reis d'Orient amb la tradicional cavalcada
Jue, 05/01/2023 - 00:47

Alcàsser es prepara per a la visita dels Reis d’Orient. Serà aquest dimecres, 4 de gener, quan s'instal·le, a la plaça del Castell, el Campament Reial dels Guardians de la Torre amb tallers infantils, exhibició d'oficis antics, d'aus ensinistrades, xocolatada i molt més. A més, Alcàsser rebrà la visita del seguici reial i s'habilitarà la bústia reial per a depositar les cartes d'última hora. Aquest campament estarà obert de 17.00 a 20.30 hores.

No obstant això, el dia gran arribarà el dijous, 5 de gener, amb la tradicional Cavalcada de Reis, que tornarà a recórrer els carrers del municipi perquè Melcior, Gaspar i Baltasar saluden a tots els xiquets i xiquetes.

La cavalcada, que començarà a les 19.00 hores des de l'encreuament de la passarel·la Adolfo Suárez amb l'avinguda Artal de Foces, tindrà el següent recorregut:

\- Artal de Foces

\- Carrer Hermínia Baldoví

\- Avinguda Ricard Hernández

\- Carrers Crist Rei, Trinitat, Salvador Giner, Jaume I

\- Finalment, plaça del Castell.

Col·laboren en aquesta desfilada Aljama Alqasar, Els Guardians de la Torre, Júniors M.D. i els clavaris de Sant Blai de 2023.

L'alcaldessa d'Alcàsser, Eva Zamora, ha animat a tots els veïns i veïnes «a participar tant en el campament reial, com a gaudir de la tan esperada Cavalcada de Reis i contagiar-se, així, de l'esperit nadalenc que inunda, durant aquests dies, el nostre poble».